Sverre Farstad

Sverre Melvin Farstad (1920–1978) var en norsk skøyteløper som representerte Sportsklubben Falken, Trondheim. Han vant gull og satte olympisk rekord med 2.17,6 på  meter i OL 1948 i St. Moritz. Han ble europamester i Davos, Sveits 1949 og tok sølv i allround-VM på skøyter 1947 på Bislett stadion i Oslo. 

Farstad hadde den første verdensrekorden anerkjent av ISU (Det internasjonale skøyteforbundet) sammenlagt med 188,958 poeng, etter serien 41,8 – 8.15,4 – 2.13,9 – 17.39,7. Det var nesten to poeng bedre enn den tidligere bestenoteringen i verden, satt av nordmannen Ivar Ballangrud i Davos elleve år tidligere.

Han har NM-sølv både i vektløfting og roing. 

Han ble tildelt Egebergs ærespris for skøyter og vektløfting i 1947.

Farstad var en av tidenes mest allsidige norske idrettsutøvere, med premier i bryting, boksing, sykling og pistolskyting, i tillegg til de tre grenene nevnt ovenfor.

Da han døde var Farstad sportsjournalist i Arbeiderbladet i Oslo. På slutten av 1950- og begynnelsen av 1960-tallet var han trener for det italienske skøytelandslaget, med løpere som i denne perioden tok steget opp i verdenseliten. Trenerjobben ble gjennomført under korte besøk mens han arbeidet som journalist i Oslo. Han var i en årrekke leder i Oslo Leieboerforening og i Norges Leieboerforbund. Før han slo gjennom som skøyteløper, var han sjømann i utenriksfart, arbeidet på skofabrikk, og var banemann på Øya stadion.

Sverre Farstad er storebror til norgesmester i vektløfting Albert Farstad.

 Andre OL-meritter 
 1948  St. Moritz – sjetteplass i hurtigløp på skøyter, 500 meter  Norge

 Personlige rekorder 
Hurtigløp på skøyter.
 Distanse  Tid  Dato  Sted  Bane  Løp   500 m  41,8  5. februar 1949   Davos  Eisstadion  EM 1949 1 000 m  1.29,7  18. januar 1950   Gjøvik  Gjøvik stadion   1 500 m  2.13,9  6. februar 1949   Davos  Eisstadion  EM 1949 3 000 m  4.59,2  12. februar 1949   Trondheim  Øya stadion   5 000 m  8.15,4  5. februar 1949   Davos  Eisstadion  EM 1949 10 000 m  17.39,7  6. februar 1949   Davos  Eisstadion  EM 1949

 Verdensrekorder 
Liste over verdensrekordnoteringer i hurtigløp på skøyter gjort av Sverre Farstad.
 Poeng  Dato  Sted  Bane  Løp  Varighet  Senior herrer – Stor firkamp 188.958  5.–6. februar 1949   Davos  Eisstadion  EM 1949  5 år 11 måneder 4 dager

 Gatenavn 
I Stavanger er Sverre Farstad hedret med Sverre Farstads vei på Tjensvoll.

 Litteratur 


 Det radikale skøyteesset - Ad bokutgivelsen om Sverre Farstad - Klassekampen 10.11.2020

 Referanser 

 Eksterne lenker 

 Farstad.filene.no Nettsted dedikert til Sverre Farstad.
  Sverre Farstad på www.ISU.html.infostradasports.com



Kategori:Norske skøyteløpere
Kategori:Norske vektløftere
Kategori:Norske roere
Kategori:Norske syklister
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Europamestere i skøytesport
Kategori:Vinnere av Egebergs Ærespris
Kategori:Medaljevinnere under Vinter-OL 1948
Kategori:Deltakere for Norge under Vinter-OL 1948
Kategori:Skøyteløpere under Vinter-OL 1948
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Sportsklubben Falken
Kategori:Artikler i skøytesportprosjektet
Kategori:Personer fra Trondheim kommune
Kategori:Journalister i Dagsavisen eller forløpere